Yvonne Jonsson var nítján ára gömul þegar hún var myrt . Ákvörðun forsetans hefur vakið mikla reiði , bæði á Srí Lanka og í Svíþjóð . Vísir / Getty Maithripala Sirisena , forseti Srí Lanka , hefur verið harðlega gagnrýndur fyrir náðun Jude Jayamaha sem myrti hina nítján ára gömlu Yvonne Jonsson í höfuðborginni í Colombo árið 2005 . Jonsson fannst látinn í stigagangi á heimili sínu þar sem hún bjó ásamt móður sinni , sem er frá Srí Lanka , eftir að hafa verið beitt hrottalegu ofbeldi . Jayamaha var nítján ára gamall þegar hann hóf afplánun á tólf ára dómi sínum en dómurinn var síðar þyngdur í dauðarefsingu eftir áfrýjun til hærra dómstigs , en málið vakti mikla athygli enda Jayamaha hluti af þekktri og vellauðugri fjölskyldu á Srí Lanka . Náðun hans hefur því vakið mikla reiði í landinu sem og í Svíþjóð og hefur Caroline Jonsson , systir Yvonne , lýst yfir reiði sinni vegna málsins og segir Jayamaha ekki hafa sýnt fram á að hann iðrist gjörða sinna . Lík Yvonne var illa leikið eftir árásina og var höfuðkúpa hennar brotin í 64 parta . Þegar forsetinn rökstuddi ákvörðun sína um náðun með því að lýsa morðinu sem „ óþolinmæðisverki “ og Jayamaha hefði sýnt af sér góða hegðun á meðan fangelsisvistinni stóð . Að sögn systur Yvonne hefur fjölskyldan orðið fyrir miklu áfalli vegna náðunarinnar . Hún gefur lítið fyrir yfirlýsingar forsetans að um óþolinmæðisverk hafi verið að ræða og segir hann hafa framið morðið af yfirlögðu ráði og beðið eftir systur sinni fyrir utan íbúð fjölskyldunnar áður en hann lét til skarar skríða . „ Nú þegar þú hefur enn og aftur valdið mér og fjölskyldu minni þessum óbærilega sársauka , þá held ég að við og allt fólkið sem hefur lýst yfir áhyggjum yfir nýskeðum atburðum eigum skilið að vita raunverulegar ástæður þess að þú ákvaðst að blanda þér í málið , “ skrifar Caroline Jonsson á Facebook-síðu sinni til forsetans .